CELEX: 62020CN0649
Language: el
Date: 2020-12-01 00:00:00
Title: Υπόθεση C-649/20 P: Αναίρεση που άσκησε την 1η Δεκεμβρίου 2020 το Βασίλειο της Ισπανίας κατά της αποφάσεως που εξέδωσε το Γενικό Δικαστήριο (όγδοο πενταμελές τμήμα) στις 23 Σεπτεμβρίου 2020 στις συνεκδικασθείσες υποθέσεις T-515/13 RENV και T-719/13 RENV, Βασίλειο της Ισπανίας κ.λπ. κατά Ευρωπαϊκής Επιτροπής

29.3.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 110/13
            
         
      Αναίρεση που άσκησε την 1η Δεκεμβρίου 2020 το Βασίλειο της Ισπανίας κατά της αποφάσεως που εξέδωσε το Γενικό Δικαστήριο (όγδοο πενταμελές τμήμα) στις 23 Σεπτεμβρίου 2020 στις συνεκδικασθείσες υποθέσεις T-515/13 RENV και T-719/13 RENV, Βασίλειο της Ισπανίας κ.λπ. κατά Ευρωπαϊκής Επιτροπής
      (Υπόθεση C-649/20 P)
      (2021/C 110/13)
      Γλώσσα διαδικασίας: η ισπανική
      
         Διάδικοι
      
      
         Αναιρεσείον: Βασίλειο της Ισπανίας (εκπρόσωποι: S. Centeno Huerta και S. Jiménez García)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Το αναιρεσείον ζητεί από Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου της 23ης Σεπτεμβρίου 2020, Βασίλειο της Ισπανίας κ.λπ. κατά Επιτροπής, στις συνεκδικασθείσες υποθέσεις T-515/13 RENV και T-719/13 RENV, EU:T:2020:434·
               
            
                  —
               
               
                  να ακυρώσει την απόφαση 2014/200/EE της Επιτροπής, της 17ης Ιουλίου 2013, σχετικά με το καθεστώς ενισχύσεων SA.21233 C/11 (πρώην NN/11, πρώην CP 137/06) που έθεσε σε εφαρμογή η Ισπανία — Φορολογικό καθεστώς που διέπει ορισμένες συμφωνίες χρηματοδοτικής μίσθωσης, γνωστό και ως «ισπανικό φορολογικό καθεστώς χρηματοδοτικής μίσθωσης» (1)·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι αναιρέσεως και κύρια επιχειρήματα
      
      
                  1.
               
               
                  Το Γενικό Δικαστήριο παρέβη το άρθρο 47 του Χάρτη, σε συνδυασμό με το άρθρο 256 ΣΛΕΕ, διότι παρέσχε ελλιπή αιτιολογία όσον αφορά την ανάλυση της επιλεκτικότητας υπό το πρίσμα του άρθρου 107, παράγραφος 1, ΣΛΕΕ και των αρχών περί ανακτήσεως.
               
            
                  2.
               
               
                  Το Γενικό Δικαστήριο υπέπεσε σε πλάνη περί το δίκαιο κατά την ερμηνεία του άρθρου 107, παράγραφος 1, ΣΛΕΕ, όσον αφορά την επιλεκτικότητα του μέτρου.
               
            
                  3.
               
               
                  Το Γενικό Δικαστήριο υπέπεσε σε πλάνη περί το δίκαιο κατά την ερμηνεία και την εφαρμογή των αρχών της δικαιολογημένης εμπιστοσύνης και της ασφάλειας δικαίου, στο πλαίσιο του ελέγχου των ενισχύσεων υπό το πρίσμα του άρθρου 108 ΣΛΕΕ, εξαιτίας της μεθόδου αναλύσεως την οποία χρησιμοποίησε και καθόσον κατέστησε άνευ περιεχομένου αμφότερες τις αρχές.
               
            
                  4.
               
               
                  Το Γενικό Δικαστήριο υπέπεσε σε πλάνη περί το δίκαιο κατά την ερμηνεία και την εφαρμογή των αρχών που έχουν εφαρμογή όσον αφορά την ανάκτηση.
               
            
         (1)  ΕΕ 2014, L 144, σ. 1.